ก.ล.ต.จีนชี้ “เซอร์กิต เบรกเกอร์” สำคัญต่อการรักษาเสถียรภาพตลาดหุ้น
ก.ล.ต.จีนชี้ “เซอร์กิต เบรกเกอร์" สำคัญต่อการรักษาเสถียรภาพตลาดหุ้น
5 ม.ค. 2559

คณะกรรมการกำกับหลักทรัพย์และตลาดหลักทรัพย์ของจีน (CSRC) เปิดเผยในวันนี้ว่า ระบบ “เซอร์กิต เบรกเกอร์” ซึ่งมีวัตถุประสงค์เพื่อสกัดความผันผวนอย่างรุนแรงในตลาดนั้น ได้ช่วยให้นักลงทุนมีความผ่อนคลาย และมีบทบาทในเชิงบวกในการปกป้องสิทธิของนักลงทุนในการซื้อขายเมื่อวานนี้
โดย CSRC ระบุว่าการใช้กลไกดังกล่าวเป็นเรื่องใหม่ในจีน และตลาดต้องใช้เวลาในการปรับใช้กลไกนี้อย่างค่อยเป็นค่อยไป ทั้งนี้ ทางการจีนจะปรับปรุงระบบดังกล่าวให้ดีขึ้นอย่างต่อเนื่อง
อนึ่ง วานนี้(4 ม.ค.) ดัชนีเซี่ยงไฮ้คอมโพสิตตลาดหุ้นจีนร่วงลง 7% ซึ่งส่งผลให้ตลาดหุ้นเซี่ยงไฮ้และตลาดหุ้นเสิ่นเจิ้นต้องยุติการซื้อขายในช่วงที่เหลือของวัน โดยนับเป็นครั้งแรกที่จีนใช้กลไก “เซอร์กิต เบรกเกอร์” ซึ่งมีการประกาศเมื่อปลายปีที่แล้ว
 
อินโฟเควสท์ แปลและเรียบเรียง
 
 